ญี่ปุ่นเผยสินทรัพย์ในต่างประเทศลดลงเป็นครั้งแรกในรอบ 5 ปี
ญี่ปุ่นเผยสินทรัพย์ในต่างประเทศลดลงเป็นครั้งแรกในรอบ 5 ปี
24 พ.ค. 2559

กระทรวงการคลังของญี่ปุ่น เปิดเผยว่า สินทรัพย์ของรัฐบาล ภาคเอกชน และนักลงทุนรายย่อยของญี่ปุ่นในต่างประเทศ ได้ปรับตัวลดลงเป็นครั้งแรกในรอบ 5 ปี ณ สิ้นปี 2558 โดยส่วนหนึ่งมีสาเหตุมาจากเงินเยนที่แข็งค่าขึ้นเมื่อเทียบกับยูโรและปอนด์
อย่างไรก็ตาม ญี่ปุ่นยังคงเป็นประเทศที่มียอดการถือครองทรัพย์สินต่างประเทศสุทธิที่สูงที่สุดในโลกเป็นปีที่ 25 ติดต่อกัน โดยมีมูลค่าการถือครองสินทรัพย์ที่ 339.26 ล้านล้านเยน (3.1 ล้านล้านดอลลาร์) ลดลง 6.6% จากปีก่อน
ทั้งนี้ ยอดการถือครองทรัพย์สินในต่างประเทศของญี่ปุ่นเพิ่มขึ้น 0.7% แตะที่ 948.73 ล้านล้านเยน ทำสถิติเพิ่มขึ้นเป็นปีที่7 ติดต่อกัน ในขณะที่หนี้สินในต่างประเทศของญี่ปุ่นเพิ่มขึ้น 5.3% แตะที่ 609.47 ล้านล้านเยน และเพิ่มขึ้นเป็นปีที่ 6 ติดต่อกัน
กองทุนการเงินระหว่างประเทศ (IMF) เปิดเผยว่า ณ สิ้นปี 2558 ญี่ปุ่นมียอดการถือครองสินทรัพย์ในต่างประเทศสุทธิสูงกว่าเยอรมนีที่อยู่ที่ระดับ 195.24 ล้านล้านเยน และจีนที่ระดับ 192.37 ล้านล้านเยน 